ཕྱི་ལོ་༢༠༡༥ཟླ་༩ཚེས་༡༤སྟེ་བཀྲ་ཤིས་པའི་དུས་བཟང་ཉིན་རྫ་སྨོན་རྒྱལ་གཡུང་དྲུང་གླིང་གི་དབུ་བླ་༧སྨན་རིའི་དགེ་བཤེས་གཡུང་དྲུང་བསྟན་རྒྱལ་སྐུ་འཁོར་བཅས་ལི་ཤུའི་བོན་ཚོགས་སུ་གདན་ཞུས་ཐོག་སྔ་དྲོར་བསང་གསོལ་རྒྱས་འབུལ་དང་ལྷ་རྒྱལ་གསོལ་གནང་ཞིང་།སྐུ་མགྲོན་དང་སློབ་མ་མང་ཚོགས་བཅས་ལ་འབྲས་སིལ་དང་གསོལ་ཇ་སོགས་རྒྱས་འབུལ་ཞུས་ནས་ལོ་གསུམ་གྱི་དཔེ་འཁྲིད་དངོས་སུ་དབུ་འཛུགས་གནང་།དེ་ཡང་ལོ་གསུམ་གྱི་དཔེ་འཁྲིད་ཀྱི་བསླབ་གཞི་གཙོ་བོ་གསུམ་ནི།ལོ་དང་པོར་དབུས་གཏེར་ལུགས་ཀྱི་ཐེག་པ་རིམ་པ་དགུ་དང་།ལོ་གཉིས་པར་ཐབས་དྲུག་ལམ་ཁྱེར་དང་།ལོ་གསུམ་པར་ཞང་ཞུང་སྙན་རྒྱུད་ཀྱི་བཀའ་བརྒྱུད་སྐོར་བཞི་བཅས་ཡིན།ལོ་དང་པོའི་སློབ་འཁྲིད་སྐབས་བཤད་འཁྲིད་གཙོ་བོར་བཟུང་བ་དང་།ལོ་གཉིས་པ་དང་གསུམ་པའི་དཔེ་འཁྲིད་ཀྱི་དུས་ཡུན་རིང་ཁྲིད་ཀ་དང་ཉམས་ལེན་ཟུང་སྦྲེལ་གནང་ཡོད།